S-92/2020

Dómur:

Mál þetta var þingfest 25. ágúst 2020 og dómtekið 7. október. Málið höfðaði Héraðssaksóknari með ákæru útgefinni 2. júlí 2020 á hendur ákærða, X, kt. 00000000000, [...], Ísafjarðarbæ, fyrir kynferðislega áreitni með því að hafa aðfaranótt sunnudagsins 1. mars 2020 gripið tvisvar utanklæða um vinstra brjóst A, kt. 0000000000, inni á skemmtistaðnum [...]. Er háttsemi talin varða við 199. gr. almennra hegningarlaga nr. 19/1940 og þess krafist að ákærði verði dæmdur til refsingar og til greiðslu alls sakarkostnaðar.

Í ákæru er tekin upp einkaréttarkrafa A, en hún krefst þess að ákærði verði dæmdur til greiðslu 1.500.000 króna miskabóta með vöxtum samkvæmt 8. gr. laga nr. 38/2001 um vexti og verðtryggingu frá 29. janúar 2020 þar til mánuður er liðinn frá birtingu bótakröfunnar, en frá þeim degi með dráttarvöxtum samkvæmt 1. mgr. 9. gr. sömu laga til greiðsludags. Þá verði ákærði dæmdur til greiðslu réttargæsluþóknunar.

Ákærði krefst vægustu refsingar sem lög leyfa og að miskabætur verði stórlega lækkaðar. Þá verði þóknun skipaðs verjanda greidd úr ríkissjóði.

Fyrir dómi játaði ákærði undanbragðalaust þá háttsemi sem honum er gefin að sök í ákæru. Var því farið með málið samkvæmt 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og ákærði höfðu tjáð sig um lagaatriði máls og ákvörðun viðurlaga. Naut ákærði þar leiðsagnar verjanda.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefin að sök í ákæru og þar þykir rétt heimfærð til refsiákvæða.

Samkvæmt sakavottorði ákærða var hann 18. september 2019 dæmdur í 30 daga fangelsi, skilorðsbundið tvö ár, fyrir blygðunarsemisbrot samkvæmt 209. gr. almennra hegningarlaga. Með broti því sem ákærði er nú sakfelldur fyrir hefur hann rofið skilorð þess dóms. Ber því að taka upp skilorðsdóminn og dæma með máli þessu samkvæmt reglum 60. gr. almennra hegningarlaga og er heimilt að hafa þann dóm skilorðsbundinn, en refsing skal ákveðin með hliðsjón af 77. gr. sömu laga. Að þessu gættu og með vísan til greiðrar játningar ákærða fyrir dómi þykir refsing nú hæfilega ákveðin fangelsi í þrjá mánuði. Eftir atvikum þykir þó mega ákveða að fresta fullnustu refsingarinnar þannig að hún falli niður að liðnum tveimur árum frá dómsbirtingu haldi ákærði almennt skilorð 57. gr. almennra hegningarlaga.

Ákærði var birt framlögð bótakrafa 12. ágúst sl. og hefur viðurkennt bótaskyldu. Með hliðsjón af greindum málsúrslitum ber að dæma ákærða til greiðslu miskabóta samkvæmt b. lið 1. mgr. 26. gr. skaðabótalaga nr. 50/1993. Með hliðsjón af dómi Landsréttar 7. febrúar 2020 í máli réttarins nr. 197/2019 þykja miskabætur hæfilega ákveðnar 200.000 krónur. Ber sú fjárhæð vexti samkvæmt 8. gr. laga um vexti og verðtryggingu frá 1. mars 2020 til 12. september 2020, en dráttarvexti samkvæmt 1. mgr. 9. gr. sömu laga frá þeim degi til greiðsludags.

Samkvæmt greindum málsúrslitum og með vísan til 1. mgr. 235. gr. laga um meðferð sakamála ber að dæma ákærða til að greiða allan sakarkostnað, þar með talda þóknun S-kk-ef F-kk-ef S-kk-ef verjanda síns hér fyrir dómi og þóknun B-kvk-ef K-kvk-ef réttargæslumanns brotaþola hjá lögreglu og fyrir dómi. Með hliðsjón af eðli og umfangi máls og að teknu tilliti til tímaskýrslu verjanda þykir þóknun hans hæfilega ákveðin 185.000 krónur að viðbættum virðisaukaskatti og þóknun réttargæslumanns samkvæmt sömu formerkjum 203.500 krónur auk virðisaukaskatts.

J-kk-nf J-kk-nf settur dómstjóri kveður upp dóm þennan.

Dómsorð:

Ákærði, X, sæti fangelsi í þrjá mánuði, en fresta skal fullnustu refsingar og hún niður falla að liðnum tveimur árum frá dómsbirtingu haldi ákærði almennt skilorð 57. gr. almennra hegningarlaga.

Ákærði greiði A 200.000 krónur í miskabætur með vöxtum samkvæmt 8. gr. laga nr. 38/2001 um vexti og verðtryggingu frá 1. mars 2020 til 12. september 2020, en dráttarvöxtum samkvæmt 1. mgr. 9. gr. sömu laga frá þeim degi til greiðsludags.

Ákærði greiði allan sakarkostnað, þar með talda 185.000 króna þóknun S-kk-ef F-kk-ef S-kk-ef verjanda síns og 203.500 króna þóknun B-kvk-ef K-kvk-ef réttargæslumanns A.

J-kk-nf J-kk-nf

Ákærði greiði A 200.000 krónur í miskabætur með vöxtum samkvæmt 8. gr. laga nr. 38/2001 um vexti og verðtryggingu frá 1. mars 2020 til 12. september 2020, en dráttarvöxtum samkvæmt 1. mgr. 9. gr. sömu laga frá þeim degi til greiðsludags.

Ákærði greiði allan sakarkostnað, þar með talda 185.000 króna þóknun S-kk-ef F-kk-ef S-kk-ef verjanda síns og 203.500 króna þóknun B-kvk-ef K-kvk-ef réttargæslumanns A.

J-kk-nf J-kk-nf